CELEX: C2005/006/74
Language: el
Date: 2005-01-08 00:00:00
Title: Υπόθεση T-382/04: Προσφυγή της Heuschen & Schrouff Oriëntal Foods Trading B.V. κατά της Επιτροπής των Ευρωπαϊκών Κοινοτήτων που ασκήθηκε στις 23 Σεπτεμβρίου 2004

8.1.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 6/37
            
         Προσφυγή της Heuschen & Schrouff Oriëntal Foods Trading B.V. κατά της Επιτροπής των Ευρωπαϊκών Κοινοτήτων που ασκήθηκε στις 23 Σεπτεμβρίου 2004
   (Υπόθεση T-382/04)
   (2005/C 6/74)
   Γλώσσα διαδικασίας: η ολλανδική
   Η εταιρία Heuschen & Schrouff Oriëntal Foods Trading B.V., με έδρα το Landgraaf (Κάτω Χώρες), εκπροσωπούμενη από τον Hendrik Cornelis De Bie, άσκησε στις 23 Σεπτεμβρίου 2004 ενώπιον του Πρωτοδικείου των Ευρωπαϊκών Κοινοτήτων προσφυγή κατά της Επιτροπής των Ευρωπαϊκών Κοινοτήτων.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την υπό στοιχεία REM 19/2002 απόφαση της Επιτροπής των Ευρωπαϊκών Κοινοτήτων της 17ης Ιουνίου 2004, με την οποία απόφαση ανακοινώθηκε ότι δεν δικαιολογείται η ζητηθείσα διαγραφή δασμών·
            
         
               —
            
            
               να καταδικάσει την Επιτροπή στα δικαστικά έξοδα.
            
         Λόγοι ακυρώσεως και κύρια επιχειρήματα
   Η προσφεύγουσα εισάγει μεταξύ άλλων ριζόχαρτο, το οποίο επί σειρά ετών δηλωνόταν ότι υπάγεται στον ίδιο κωδικό ΣΟ. Ωστόσο, μετά τον κανονισμό (ΕΚ) 1196/97 της Επιτροπής, της 27ης Ιουνίου 1997 (1) έπρεπε να δηλώνεται ότι τα εμπορεύματα υπάγονται σε άλλον κωδικό ΣΟ. Η προσφεύγουσα δέχεται ότι τούτο δεν συνέβη εν προκειμένω. Ωστόσο, κατά την προσφεύγουσα πρόκειται για ειδική κατάσταση, καθόσον τα ολλανδικά τελωνεία διέπραξαν πολλαπλά σφάλματα κατά τους ελέγχους τους. Η προσφεύγουσα σημειώνει ότι τα ολλανδικά τελωνεία δεν αντελήφθησαν την εσφαλμένη κατάταξη του ριζόχαρτου κατά τη διάρκεια διαφόρων ελέγχων τους οποίους πραγματοποίησαν εντός χρονικού διαστήματος 8 μηνών. Η προσφεύγουσα ισχυρίζεται επίσης ότι δεν μπορεί να της προσαφθεί δόλια συμπεριφορά ή προφανής αμέλεια.
   Προς στήριξη της προσφυγής της, η προσφεύγουσα προβάλλει παράβαση του άρθρου 239 του κανονισμού (ΕΟΚ) 2913/92 (2), εσφαλμένη εκτίμηση των πραγματικών περιστατικών από την Επιτροπή και έλλειψη αιτιολογίας. Η προσφεύγουσα προβάλλει επίσης παραβίαση των αρχών της χρηστής διοικήσεως και της ίσης μεταχειρίσεως, καθόσον η Επιτροπή έκρινε διαφορετικά σε παλαιότερες αποφάσεις. Τέλος, η προσφεύγουσα προβάλλει παραβίαση της αρχής της αναλογικότητας.
   
      (1)  Κανονισμός για κατάταξη εμπορευμάτων στη Συνδυασμένη Ονοματολογία (ΕΕ L 170, 1997, σ. 13).
   
      (2)  Κανονισμός του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα (ΕΕ L 302, σ. 1).